Artikli kirjutamise ajaks oli Hansen sooritanud oma masinaga 120 lasku ja peaaegu kõik nendest olid õnnestunud. Hooldust vajab see masin vähe, ainult köisi tuleb kontrollida ja heitekangi pöörlemistelge määrida. Vastukaaluks planeeriti algselt 4000 kg, kuid seni on proovitud ainult  kuni 2000 kg vastukaaluga. Sealjuures saavutati betoonist valatud 15 kg sfäärilise laskemoonaga heitekauguseks 168 m. Autorile on teada, et praeguseks on samasse Nykøbing Falsteri "keskaja külasse" ehitatud veel kolm heitemasina rekonstruktsiooni, kuid andmeid nende tulemuste kohta pole kahjuks õnnestunud saada.